Nok et innholdsrikt spillår går mot slutten, og redaksjonen er allerede godt i gang med å kåre de beste spillopplevelsene fra 2015.

I tradisjonen tro vil det være én artikkel som presenterer de beste spillene innenfor ulike kategorier, og en annen artikkel der hver skribent kan fortelle om sine personlige høydepunkt. Begge blir publisert i romjulen.

I tillegg ønsker vi å finne ut hvilke av spillene fra 2015 som dere likte best.

Stem frem din favoritt

Du avgir din stemme i skjemaet under. Redaksjonen har plukket ut det vi anser som de viktigste, beste eller største utgivelsene fra 2015, men du står naturligvis fritt til å velge et helt annet spill ved å fylle ut det tomme feltet.

I fjor kom strategispillet Banished på en overlegen førsteplass i leserkåringen, og slo dermed både Dragon Age: Inquisition og Destiny etter å ha fått 340 av 1600 stemmer.

Du stemme kan frem til søndag 3. januar. Resultatet presenteres i egen artikkel i løpet av den første uka av 2016.

PS: Du MÅ være logget inn i Google for å få opp avstemningsskjemaet og vi tillater kun én stemme per bruker.